Să fi fost atunci când am crezut că meseria asta este despre a spune adevărul la care ajungi independent de sirene și ciripitori? Sau poate când am refuzat înrolările în tabere, bisericuțe și grupulețe? Ori în momentul în care am decis să nu mă autocenzurez și, astfel, să ignor că nu era „momentul oportun“ (cum îmi spunea, sfătos, un mare șef de presă) de a face o dezvăluire? Probabil că a fost vorba de toate astea la un loc.